Papa Liuni XIV

miniatura
Liuni XIV, nasciutu Robert Francis Prevost (Chicagu, 14 di sittèmmiru 1955), fu eliggiutu lu 267° papa dâ Chiesa Cattòlica lu 8 di maiu dû 2025. È lu primu papa miricanu e lu primu membru di l'Ordini di Sant'Agustinu, cu duppia cittadinanza miricana e piruviana. 

Li sò istruzzioni cumprennunu na làuria 'n matimàtica e filusufìa di l'Università di Villanova e nu Master 'n Divinità di l'Unioni Tiulòggica Cattòlica di Chicago. Urdinatu parrinu ntô 1982, fici n'intensu ministeru missiunariu ntô Perù, unni fu viscuvu di Chiclayo e appi la cittadinanza pirruviana ntô 2015.

Ntô 2023, lu Papa Francescu lu numinò prifettu dû Dicasteru dî Vìscuvi e prisidenti dâ Cummissioni Puntificali pi l'Amèrica Latina. Lu sò puntificatu è ispiratu di Liuni XIII, auturi di l'encìclica Rerum Novarum, suttaliniannu lu mpegnu pâ justizzia suciali e l'attinzioni ê cchiù dèbbuli 

Ntô sò primu discursu comu papa, Liuni XIV addumannau â paci e ô dialugu.  Ntô Perù, la sò elezzioni suscitàu l'entusiasmu, suprattuttu a Chiclayo, unni è ricurdatu pâ sò vicinanza â cumunità. 

Liuni XIV affrunta puru sfidi ecunòmichi mpurtanti, comu nu déficit criscenti e la necessità di rifurmari lu sistema pinziunali dû Vaticanu.  

Catigurìa:Biografìi
Catigurìa:Riliggiuni
Catigurìa:Papi
Catigurìa:Nasciuti ntô 1955